Kafr ez Zejatas
Kafr ez Zejatas arba Kafr ez Zijatas (arab. كفر الزيات‎ = Kafr az-Zayyāt) – miestas šiaurės Egipte, Garbijos muchafazoje, Nilo deltoje, 14 km į vakarus nuo Tantos, Nilo atšakos Far Rašido pakrantėje. Geležinkeliu ir plentu miestas sujungtas su Aleksandrija ir Kairu. Chemijos (fosforo trąšų, muilo), tekstilės (medvilnės valymo) pramonė. Auginama ir prekiaujama ryžiais, medvilne, vaisiais.